Medlemmer av Lavangen Menighetsråd/Fellesråd

#### INNKALLING TIL MENIGHETS/FELLESRÅDSMØTE

Det innkalles til møte i Menighets/Fellesrådet tirsdag 16.4.2024 kl 18.00 på kommunehuset.

**Saker til behandling:**

**FR Sak 14/24 Godkjenning av innkalling og saksliste**

**FR Sak 15/24 Godkjenning av protokoll fra menighets/fellesrådsmøte 19.2.24**

**FR Sak 16/24 Referater**

**FR Sak 17/24 Årsregnskap 2023**

**MR Sak 18/24 Valg av utvalg – utsatt fra forrige møte**

**MR Sak 19/24 Planer for 2024 – utsatt fra forrige møte**

**MR Sak 20/24 Vårdugnad på kirkegården**

Innkallingen sendes også varamedlemmene som møter etter særskilt innkalling og til Prosten**.**

Melding om fravær gis snarest til kirkevergen på mail: [post.lavangen@kirken.no](mailto:post.lavangen@kirken.no) eller

tlf. 922 39 786

Vel møtt!

Svein Fagerli Tonje Østvik

leder kirkeverge

**Sak 14/24 Godkjenning av innkalling og saksliste**

**Forslag til vedtak:**

Innkallling og saksliste godkjennes.

**Sak 15/24 Godkjenning av protokoll fra menighets/fellesrådsmøte 19.2.24**

**Forslag til vedtak:**

Protokollen fra menighets/fellesrådsmøte 19.2.24godkjennes.

**Sak 16/24 Referater**

Følgende referater fremlegges:

1. AU hadde møte 9.4.24. Tilstede Svein Fagerli, Kristina Eira, Trond Oscar Losvik og Tonje Østvik. Sakene til dagens møte ble gjennomgått, og det ble laget forslag til vedtak på alle sakene bortsett fra sak 18 og 19 som legges åpen frem for rådet.
2. Høring – utkast til forskrift om tilskudd til kulturhistorisk verdifulle kirkebygg.

Høringsfristen var 8.april.

Ny forskrift som skal regulere hvordan statens tilskudd til kulturhistoriske verdifulle kirkebygg skal innrettes. Stortinget har bestemt at verdiene i Opplysningsvesenets fond skal deles mellom Den norske kirke og staten. Stortinget forpliktet samtidig staten til å øke innsatsen for bevaring av kulturhistorisk verdifulle kirkebygg tilsvarende verdien av statens andel av Opplysningsvesenets fond (Ovf), men understreket samtidig at statens økte innsats ikke skulle avløse kommunenes økonomiske ansvar for kirkebyggene etter trossamfunnsloven § 14. Statens andel av verdiene i Ovf er tidligere estimert til 10 mrd. kroner og har blitt omtalt som «Kirkebevaringsfondet». Den endelige verdien vil være klar når beslutningen om eiendommer m.m. til Den norske kirke er tatt.

For å følge opp Stortingets vedtak har regjeringen besluttet at det skal brukes inntil 500 mill. kroner årlig i 20-30 år på istandsetting av kulturhistorisk verdifulle kirkebygg. Hvor mye som hvert år skal brukes vil tilpasses istandsettingsbehovene og -kapasiteten i markedet, slik at det kan bli variasjoner i de årlige statlige tilskuddene.

Bevaringsstrategien for kulturhistorisk verdifulle kirkebygg ble lansert 21. februar 2024. Det er denne som ligger til grunn for innretningen av forskriften og bestemmelsene her, og som angir nærmere begrunnelse for forslagene til bestemmelser. Det vises derfor til denne.

[Bevaringsstrategi for kulturhistorisk verdifulle kirkebygg - regjeringen.no](https://www.regjeringen.no/no/dokumenter/bevaringsstrategi-for-kulturhistorisk-verdifulle-kirkebygg/id3026087/)

1. Høring - Barne- og familiedepartementet sender på høring et forskriftsutkast som skal legge det rettslige grunnlaget for tjenesten Digital gravferdsmelding.

Departementet foreslår i tillegg å endre periodiseringsreglene for fellesrådenes festeinntekter.

Digital gravferdsmelding skal gjøre det enklere å ta praktiske valg i forbindelse med en gravferd.

[Tjenesten](https://www.statsforvalteren.no/nb/vestfold-og-telemark/gravplassmyndighet/digital-gravferdsmelding/) erstatter ikke eventuell kontakt med tros- og livssynssamfunn og gravferdsbyrå, men kan gjøre etterlatte mer selvstendige og skaper en sikrere informasjonsflyt mellom aktører som har en rolle når noen dør.

Forskriften skal legge til rette for [utprøving](https://www.statsforvalteren.no/nb/portal/Nyheter/2024/02/digitaliserer-tenestene-rundt-eit-dodsfall/) og nasjonal utrulling av tjenesten Digital gravferdsmelding. Høringsnotatet beskriver hva Digital gravferdsmelding er i første versjon og hva tjenesten med tiden kan omfatte.

Høringa er åpen, og alle kan sende svar til oss. Høringssvar er som hovedregel offentlige og vil bli publisert. Høringsfrist 21. mai 2024.

Link til forskrift om digital gravferdsmelding:

<https://www.regjeringen.no/no/aktuelt/horing-av-forslag-til-forskrift-om-digital-gravferdsmelding/id3030105/>

1. På forrige møte ble gudstjenestelisten for 2024 lagt frem. Gudstjenesten 18/8 ble foreslått flyttet til Spansdalen grendehus hvis mulig. Dette er nå avklart, og gudstjenesten 18/8 blir på grendehuset i Spansdalen.

**Forslag til vedtak:**

De fremlagte referatene tas til orientering

**FR Sak 17/24 Årsregnskap 2023**

Vedlagt følger årsregnskapet for Lavangen sokn for 2023.

Driftsregnskapet viser et merforbruk/underskudd på kr 4 715,-. Dette dekkes inn gjennom fjorårets overskudd som var på kr 7 549,-

Investeringsregnskapet viser udekket investering på kr 118 709,-

Her er ikke inntektene fra spleis kommet med kr 35 548,25 Det betyr at driftsregnskapet egentlig har et underskudd på kr 4 715 + 35 548,25 = 40 263,25.

I tillegg kom det inn gaver til maling av kirken i 2022, kr 17 350,- Disse ble ikke avsatt til fond i 2022. (Det skulle gjøres i 2023, men usikker på om det ble gjort)

Totalt kom det inn kr 35 548,25 + kr 17 350,- = kr 52 898,25 til maling av kirka. Dette skal trekkes fra udekket investering som da blir på kr 118 709 – kr 52 898,25 = 65 810,75

Mer informasjon kom regnskapet legges frem direkte på møtet.

**Forslag til vedtak:**

Lavangen menighets/fellesråd godkjenner det fremlagte årsregnskapet for 2023.

**MR Sak 18/24 Valg av utvalg – utsatt fra forrige møte**

Tidligere behandlet som MR Sak 50/23 hvor følgende ble diskutert og vedtatt

Utvalgene har ikke fungert siste perioden, og det må vurderes hvilke utvalg vi trenger/har behov for. Det er ingen vits å videreføre sovende utvalg. Det nye menighetsrådet må også finne ut hva de vil jobbe med.

Forslag om å ta bort kirkegårdsutvalget og la alt som hører kirkegården til være menighetsrådets oppgaver. Evt heller nedsette en dugnadskomite som arbeider for kirkegården. Kanskje ikke bruk for gudstjenesteutvalg heller? Det er ingen store saker akkurat nå, og heller nedsette utvalget når det dukker opp behov. Kanskje endre navn på trosopplæringsutvalget til barn og ungdomsutvalg, slik at alle skjønner hva det er.

Hvordan engasjere frivillige til å være med i utvalgsarbeid? Først skrive om det i Menighetsbladet, og deretter spørre direkte. Det nye menighetsrådet vil gjerne ha med flere folk i menighetsarbeidet.

Menighetsrådet trenger mer tid for å behandle denne saken. Neste menighetsblad kommer ut i månedsskifte november/desember. Nye utvalg velges på et senere møte.

I menighetsbladets julenummer stod det følgende

**Frivillig arbeid i kirka vår**

Det nye menighetsrådet har hatt sitt første møte. En viktig sak for rådet fremover er valg av utvalg. Menighetsrådet kan ikke gjøre alt arbeid alene, og er avhengig av hjelp fra frivillige for å gjøre en god jobb. Kanskje det er noe DU har lyst til å være med på? Tidligere har det vært diakoniutvalg, gudstjenesteutvalg, kirkegårdsutvalg og trosopplæringsutvalg. Nå er det opp til det nye rådet å bestemme hvilke utvalg som skal velges/ evt videreføres. Hvilke utvalg som velges, avhenger av hva rådet og de frivillige ønsker å gjøre. Hvis dette høres spennende ut, ta kontakt med leder Svein eller en av de andre medlemmene i menighetsrådet.

Det er kommet to henvendelser siden sist. En som vil være med i diakoniutvalget og en som

vil være med i kirkegårdsutvalget. Foreslår derfor å videreføre disse to utvalgene, og la de

øvrige utvalgene ligge på is. Arbeidsutvalgets medlemmer kan bidra i hvert sitt utvalg.

Diakoniutvalgets medlemmer forrige periode

Nina Overgård, vikarprest Trond Oscar Losvik, Lill Kristin Nilsen (menighetsrådets representant) og Camilla Skolglund.

Mandat: Lage en diakoniplan for Lavangen menighet

Kirkegårdsutvalgs medlemmer forrige periode

Alex Norbakken (menighetsrådets representant), Eva Christensen, Ard-Erik Hermansen, Svein Fagerli og kirkeverge Tonje Østvik

Mandat: Fortsette arbeidet med å lage en plan for Lavangen kirkegård i fremtiden.

Felles for utvalgene

Funksjonstid for utvalgsmedlemmene er 2 år.

Konstituering: Utvalgene konstituerer seg selv. Det velges leder og evt. sekretær.

Rapportering: Utvalgene avgir skriftlig rapport til menighetsrådet ved årets slutt.

Forhold til råd og ansatte: Menighetsrådet (MR) bør være representert i de ulike utvalgene.

Medlemmer: Menighetsrådet oppnevner utvalgene. Utvalgene kan komme med forslag til å supplere seg selv.

For årene 2024-2025 nedsettes følgende utvalg:

Diakoniutvalg: Rigmor Thomassen, Kristina Eira (menighetsrådets representant)

Mandat: Lage en diakoniplan for Lavangen menighet

Kirkegårdsutvalg: Stig Wimme, Svein Fagerli (menighetsrådets representant)

Mandat: Fortsette arbeidet med å lage en plan for Lavangen kirkegård i fremtiden.

Det må være minst 3 i utvalgene for at de skal videreføres. Klarer vi å finne en til kandidat til hvert av utvalgene? Hvis ikke vi klarer det, kan ikke utvalgene videreføres og arbeidet legges til menighetsrådet.

**Saken legges åpen frem for menighetsrådet**

**MR Sak 19/24 Vårdugnad på kirkegården**

Det er tradisjon å gjennomføre vårdugnad på kirkegården. Det vil det være behov for i år

igjen. Tidligere år har det vært før 17.mai, men da er det ofte surt og kaldt. I år som i fjor

foreslår vi derfor å avholde dugnaden etter 17.mai, og før konfirmasjonen.

Foreslår torsdag 30.mai kl 10 – 20. Vi forsøker å legge til rette for dugnad hele dagen, slik at

folk kan komme når det passer og bli så lenge de selv vil. Vi griller og servere

pølser kl 16. I tillegg blir det kaffepause om formiddagen og om ettermiddagen.

Konfirmantene inviteres til å være med rett etter skolen, i 14 tiden.

**Forslag til vedtak:**

Det gjennomføres vårdugnad på Lavangen kirkegård torsdag 30.mai fra kl 10.00 – 20.00

**MR Sak 20/24 Planer for 2024 – utsatt fra forrige møte**

Vi har nytt menighetsrådet og nye muligheter.

Hvordan vil vi ha det i rådet og i menigheten?

Hvem kan/vil gjøre hva?